อากาศเช้านี้กรุงเทพมหานครและปริมณฑลดีต่อเนื่อง ค่าฝุ่นอยู่ในเกณฑ์มาตรฐาน ขณะที่ภาคเหนือค่าฝุ่น ลดลงหลายพื้นที่ไม่มีอยู่ในระดับสีแดงแล้ว
อากาศเช้านี้กรุงเทพมหานครและปริมณฑลดีต่อเนื่อง ค่าฝุ่นอยู่ในเกณฑ์มาตรฐาน ขณะที่ภาคเหนือค่าฝุ่น ลดลงหลายพื้นที่ไม่มีอยู่ในระดับสีแดงแล้ว                นายประลอง ดำรงค์ไทย อธิบดีกรมควบคุมมลพิษ (คพ.) กล่าวว่า จากการติดตามตรวจสอบสถานการณ์ฝุ่นละออง PM 2.5 ในพื้นที่กรุงเทพมหานครและปริมณฑลวันนี้ 5 มีนาคม 2563 ปริมาณฝุ่นละอองขนาดไม่เกิน 2.5 ไมครอน (PM2.5) ตรวจวัดได้ระหว่าง 8 - 28 ไมโครกรัมต่อลูกบาศก์เมตร ค่าฝุ่นลดลงจากเมื่อวานนี้ 4 มีนาคม 2563  ภาพรวมปริมาณฝุ่นละอองอยู่ในเกณฑ์มาตรฐานที่กำหนดทุกพื้นที่ต่อเนื่อง เนื่องจากมีลม ความเร็วสูงสุด 20.4 กิโลเมตรต่อชั่วโมง ทำให้ฝุ่นละอองกระจายตัวได้ดีและไม่เกิดการสะสม ขณะที่สภาพการจราจรหนาแน่นและติดขัดในหลายเส้นทางแต่ยังเคลื่อนตัวได้ดีขณะที่สถานการณ์หมอกควันภาคเหนือ 9 จังหวัดวันนี้ 5 มีนาคม 2563  คุณภาพอากาศมีปริมาณฝุ่นละอองขนาดไม่เกิน 2.5 ไมครอน (PM2.5) ตรวจวัดได้ระหว่าง 27 - 71 ไมโครกรัมต่อลูกบาศก์เมตร และค่าฝุ่นละออง ขนาดไม่เกิน 10 ไมครอน (PM 10) ลดลงอยู่ในเกณฑ์มาตรฐานที่กำหนด ภาพรวมแนวโน้มค่าฝุ่นละอองลดลงจากเมื่อวานนี้ 4 มีนาคม 2563  โดยค่าฝุ่น PM 2.5 ลดลงมาอยู่ในระดับสีส้มแล้วหลังจากอยู่ในระดับสีแดงติดต่อกันมาเกือบสัปดาห์ ทำให้อยู่ในระดับสีส้ม 6 พื้นที่ โดยยังพบปัญหาไฟป่าหมอกควันที่เกิดจากการเผาในที่โล่งอยู่ จึงขอความร่วมมือประชาชน งดเผาเชื้อเพลิงทั้งในที่โล่งและในป่า หากพบเห็นการเผาหรือเกิดไฟป่าโปรดแจ้งสายด่วน 1362